《黄见河陈惺白两广文见寿用前韵赋谢》
明代·张萱

年过半百鬓毛斑，高枕空林独闭关。自信小人宜学圃，谁云好鸟不归山。

桑蓬却负人间世，桃李应嗤镜里颜。且向澄江看新涨，与君同棹酒船还。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。